
	[bookmark: nev]MOLNÁR ALBERT
treblaranlom@gmail.com
Válalkozásfejlesztés
MSc, 8. félév
Óbudai Egyetem
Keleti Károly Gazdasági Kar
	
[bookmark: _GoBack]






Témavezető:
	Dr. habil. Csiszárik-Kocsir Ágnes
egyetemi docens, OE KGK




Forecasting recessions and financial crisis using a Markov Switch Dynamic regression model

Absztrakt
 
A pénzügyi számlák és a tőkepiacok növekvő egyensúlytalansága ismét egy különösen súlyos recesszió lehetőségét vetíti előre a magyar gazdaságban. A jelenlegi gazdasági helyzet megítélése vitát váltott ki a közgazdászok és a politikai döntéshozók között mivel kétségek merültek fel a korai előrejelző rendszer (KER) keretein belül meghatározott vezető mutatók gazdasági visszaesést előrejelző képessége felöl. Ez a dolgozat a rejtett Markov rezsimváltó modellt alkalmazza a magyar üzleti ciklusok közötti átmenetek valószínűségének becslésére. A rezsim átmenetek kiszámított valószínűségei azután az OECD bináris változójával lettek összehasonlítva, ezzel felmérve a modell relevanciáját a magyar üzleti ciklusok leírásánál. Hamilton 1989-es módszertanát követve a rezsimváltás valószínűségi mátrixának komponenseit időben változatlannak tettük meg.

A dolgozatba egy homoszkedasztikus komponenssel toldott lineáris modellt alkalmazunk az elemzéshez.A magyar GDP adatok és az OECD által meghatározott üzleti ciklusok közötti szimmetria figyelemreméltó szintjét a következő gazdasági mutatók magyarázzák: munkanélküliségi ráta, ipari termelés index, infláció, BUX, és a 10 és 3 hónapos kötvény közötti kamatláb különbsége. Mivel az eszközök értéke a tőkepiacokon függ a befektetők jövőbeli gazdasági elvárásaitól, így a kötvényfelárak és a BUX részvényindex bevonása a modellbe különösen fontos volt a kutatás során.
Megvizsgáltuk a modell üzleti ciklusok leírására való alkalmasságát az exogén változók hatásának függvényében. Ehhez az exogén változók idősorát egy negyedévre visszamenőleg késleltettük a GDP idősorához képest, ami, mint kiderült jelentősen javítja a modell előrejelző képességét.
A kapott eredmények szerint, ha a munkanélküliségi ráta kerül alkalmazásra exogén változóként, továbbá ha késleltetjük a munkanélküliségi rátát (az exogén változót) egy negyedévvel, a modellünk pontossága 70%-ra nő, ami azt jeleni, hogy a modell 10-böl 7 üzleti ciklust jósol meg helyesen.
 



